
[bookmark: _Toc243319038]ზოგადი ინფორმაცია	
[bookmark: _Toc462407871]სს „საქართველოს ბანკი“ აცხადებს აუქციონს ბრენდირებული ჩემოდნების შესყიდვაზე. შესყიდვის ჯამური საორიენტაციო რაოდენობა შეადგენს 50 ერთეულს.

შესყიდვის საგანი 


	N
	დასახელება
	ტექნიკური აღწერა და მახასიათებლები
	რაოდენობა (ცალი)

	1
		
ბრენდირებული ჩემოდანი (სრული კომპლექტით)
	• ზომები და წონა: ხელბარგის სტანდარტული ფორმატი, ზომით არაუმეტეს 55 x 40 x 23 სმ; წონა არაუმეტეს 3.4 კგ.
• ძირითადი კორპუსი: დარტყმაგამძლე, ელასტიკური და მსუბუქი მასალა (ABS, პოლიკარბონატი ან შესაბამისი მყარი კომპოზიტი).
• სახელურები:
 ორდონიანი ან სამდონიანი, გამოსაწევი ლითონის სახელური მყარი ფიქსაციით.
• ხელის მოსაკიდი ერგონომიული სახელურები ჩემოდნის როგორც ზედა, ისე გვერდითა პანელზე.
• ბორბლების სისტემა: 4 ერთეული 360°-ით თავისუფლად მოძრავი მანევრული ბორბალი ხმაურის დაბალი დონით.
• უსაფრთხოების სისტემა: ჩემოდნის კორპუსში ინტეგრირებული კოდური საკეტი (სასურველია TSA სტანდარტის).
• შიდა სივრცის ორგანიზება: ორმხრივი ძირითადი განყოფილება:
• ა) ცალ მხარეს ელვა-შესაკრავიანი საიმედო ტიხარი (zipper divider) დამატებითი ბადე-ჯიბით (mesh pocket);
• ბ) მეორე მხარეს რეგულირებადი ელასტიკური დამჭერი ღვედები (elastic straps) ნივთების სტაბილური ფიქსაციისთვის.
• ფერები და დიზაინი: ნარინჯისფერი (Orange Gloss Finish) ან ბანკთან შეთანხმებული შესაბამისი ტონალობა.
• ლოგოს დატანის (ბრენდინგის) პირობა: ჩემოდნის კორპუსზე ქარხნულად უნდა განთავსდეს მაღალი მდგრადობის მქონე თეთრი ფერის ულტრაიისფერი (UV Print) ან აბრეშუმტრაფარეტული (Silk Screen Print) ბეჭდვით:
• წარწერა: „საქართველოს ბანკი ემიგრანტებისთვის“
• სლოგანი: „არ გაჩერდე“
• საქართველოს ბანკის შესაბამისი ლოგო
* ბეჭდვა უნდა იყოს სრულად ცვეთამედეგი და ნესტგამძლე.

[bookmark: _Toc243319040]მიწოდების გრაფიკი და ვადები

პროდუქციის მიწოდება უნდა განხორციელდეს შემდეგი პირობით:
სრული პარტიის (50 ცალი) მიწოდება უნდა განხორციელდეს ხელშეკრულების გაფორმებიდან არაუგვიანეს 60 კალენდარული დღის ვადაში.
მიწოდების მისამართი: ქ. თბილისი, ლილოს დასახლება, ჭირნახულის ქ. N9 (საქართველოს ბანკის საწყობი), ტრანსპორტირებას საკუთარი ხარჯებით უზრუნველყოფს მომწოდებელი.

ტენდერში მონაწილეობისა და გადახდის პირობები

გადახდის პირობა: შეთანხმებისამებრ, წინასწარი ავანსი 30%-ის ოდენობით. დარჩენილი თანხის ანაზღაურება განხორციელდება მოწოდებული პროდუქციის სრულად ჩაბარების და მიღება-ჩაბარების აქტის გაფორმების შემდგომ.
ფასის ვალუტა: ლარი
შეთავაზების ვალიდურობა: წარმოდგენილი წინადადებები ძალაში უნდა იყოს ტენდერის გახსნიდან სულ მცირე 30 კალენდარული დღის განმავლობაში.
ფიზიკური ნიმუში: შერჩევის ეტაპზე პრეტენდენტმა მოთხოვნიდან არაუგვიანეს 20 დღის ვადაში უნდა წარმოადგინოს მოთხოვნილი პარამეტრების შესაბამისი ფიზიკური ნიმუში (ნიმუშის ნახვა გვსურს და სავალდებულო პირობას წარმოადგენს).
გამოცდილება: სასურველია ანალოგიური სირთულისა და მოცულობის სამგზავრო ჩანთების/ჩემოდნების ან სასაჩუქრე პროდუქციის დამზადებისა და მიწოდების გამოცდილება.
რაოდენობის ცვლილება: ტენდერში მოცემული რაოდენობა შესაძლოა შემცირდეს ან გაიზარდოს; საბოლოო რაოდენობა დაზუსტდება ხელშეკრულების გაფორმამდე, ხოლო ხელშეკრულების მოქმედების პერიოდში საჭიროებიდან გამომდინარე რაოდენობის გაზრდა დასაშვებია.
ხელშეკრულების უპირატესობა: ხელშეკრულების და წინამდებარე დოკუმენტის პირობებს შორის წინააღმდეგობის შემთხვევაში უპირატესობა მიენიჭება ხელშეკრულების პირობებს.
ფასების ცხრილი: აუცილებელია თანდართულ დოკუმენტაციაში, ფასების ცხრილის (დანართი N1) სრულად და ჯეროვნად შევსება.



[bookmark: _Toc243319041]წარმოსადგენი (ასატვირთი) სატენდერო დოკუმენტების სია:
· კომერციული წინადადება (დანართი N1);
· საბანკო რეკვიზიტები (დანართი N2);
· ამონაწერი სამეწარმეო რეესტრიდან;
· შემოთავაზებული პროდუქტის ტექნიკური პარამეტრების დეტალიზაცია
· შემოთავაზებული ძირითადი პროდუქცია სრულად უნდა აკმაყოფილებდეს დოკუმენტაციაში მოცემულ პარამეტრებს;
· პრეტენდენტის წინააღმდეგ არ უნდა მიმდინარეობდეს გადახდისუუნარობის საქმის წარმოება და პრეტენდენტი არ უნდა იყოს ლიკვიდაციის / რეორგანიზაციის პროცესში;
· პრეტენდენტის მიერ ასატვირთი ყველა დოკუმენტი და ინფორმაცია დამოწმებული უნდა იყოს უფლებამოსილი პირის ხელმოწერითა და ბეჭდით;
· ტენდერის განმავლობაში პრეტენდენტს აქვს ვალდებულება მოთხოვნისამებრ წარმოადგინოს ნებისმიერი იურიდიული თუ ფინანსური დოკუმენტი;
· პრეტენდენტის წინააღმდეგ არ უნდა მიმდინარეობდეს გადახდისუუნარობის საქმის წარმოება და პრეტენდენტი არ უნდა იყოს ლიკვიდაციის / რეორგანიზაციის პროცესში;
· პრეტენდენტის შერჩევა მოხდება კომერციული წინადადების, მიწოდების ვადების და პროდუქციის ხარისხობრივი მაჩვენებლის მიხედვით.
· ტრანსპორტირებას უზრუნველყოფს მომწოდებელი კომპანია დამკვეთის მიერ მითითებულ მისამართზე;


[bookmark: _Toc243319042]დამატებითი ინფორმაცია:
წინადადება ატვირთული უნდა იყოს სრულად. მკაფიოდ უნდა იკითხებოდეს ყველა მოთხოვნილ ტექნიკური პარამეტრზე ინფორმაცია, ატვირთული უნდა იყოს ყველა მოთხოვნილი დოკუმენტაცია. ბანკს უფლება აქვს არასრულად ატვირთული წინადადების ტენდერიდან დისკვალიფილაციის.  

ტენდერის განმავლობაში დამატებითი ინფორმაციის მოპოვება ან დაზუსტება შესაძლებელია საკონტაქტო პირთან დაკავშირებით ელექტონული ფოსტის ან ტელეფონის საშუალებით.

ტენდერის დასრულების შემდეგ სატენდერო კომისია განიხილავს მოწოდებულ ინფორმაციას და გამოავლენს საუკეთესო პირობების მქონე მომწოდებელს.

ბანკი იტოვებს უფლებას რომ ნებისმიერ ეტაპზე შეწყვიტოს ტენდერი და წინამდებარე ტენდერის გამოცხადება არ ავალდებულებს ბანკს კონტრაქტის გაფორმებას რომელიმე მომწოდებელთან.

პრეტენდენტის მიერ ტენდერში გამარჯვება არ წარმოადგენს ბანკთან ხელშეკრულების გაფორმების წინაპირობას, რადგან, გარდა ტენდერში გამარჯვებისა, ბანკთან ხელშეკრულების გაფორმება ექვემდებარება პრეტენდენტის საქმიანობის შესაბამისობის შემოწმებას საქართველოს კანონმდებლობასთან, საერთაშორისო სანქციებთან და ბანკის შიდა პოლიტიკებთან და პროცესებთან მიმართებით.

პრეტენდენტის საქმიანობის შემოწმების ფარგლებში, საქართველოს კანონმდებლობასთან, საერთაშორისო სანქციებთან და ბანკის შიდა პოლიტიკებთან და პროცესებთან შეუსაბამობის გამოვლენის შემთხვევაში, ბანკი უფლებამოსილია, უარი განაცხადოს პრეტენდენტთან ხელშეკრულების გაფორმებაზე და აღნიშნულის შესახებ აცნობოს პრეტენდენტს უარის თქმის ზოგად საფუძველზე მითითებით.

ხელშეკრულების და წინამდებარე დოკუმენტის პირობებს შორის წინააღმდეგობის შემთხვევაში უპირატესობა მიენიჭება ხელშეკრულების პირობებს.

ბანკი იღებს ვალდებულებას შეამციროს გარემოზე ზემოქმედება და უზრუნველყოს გარემოს დაცვითი და მდგრადი განვითარების კომპონენტების მონიტორინგი.

ბანკი თანამშრომლობს იმ  მომწოდებლებთან, რომლებიც იზიარებენ იგივე სტანდარტებს და მათ პოლიტიკაში და ყოველდღიურ საქმიანობაში ასახულია სახიფათო ნარჩენების, ენერგიის, წყლის და ნახშირორჟანგის მინიმაზაციის მიზნით დასახული ქმედებები და ყოველდღიურ საქმინობაში ახდენენ ამის კონტროლს, რის დამადასტურებლად შეუძლიათ დოკუმენტაციის წარმოდგენა.

ბანკთან თანამშრომლობის შემთხვევაში მხარე აცხადებს რომ:

· სრულად და ჯეროვნად დაიცავს გარემოს დაცვის, ადგილობრივი ან/და საერთაშორისო კანონმდებლობის მოთხოვნებს, მათ შორის, გარემოზე ზემოქმედების შეფასების ანგარიშით თუ  ეკოლოგიური ექსპერტიზის დასკვნით გათვალისწინებულ მოთხოვნებს ან/და სანებართვო თუ სალიცენზიო პირობებს;
· უზრუნველყოფს ნარჩენების შეგროვებას, ტრანსპორტირებასა და დამუშავებას, კანონმდებლობის შესაბამისად;
· ნებისმიერი ისეთი გარემოების (მათ შორის, ერთმნიშვნელოვნად ნებისმიერი სახის ავარიის, ინციდენტის ან/და უბედური შემთხვევის) დადგომიდან, რომელიც საფრთხეს უქმნის გარემოს დაცვას  ან/და გარემოს დაცვის ადგილობრივი ან/და საერთაშორისო კანონმდებლობის მოთხოვნების დარღვევიდან ან ასეთი გარემოებების დადგომის საშიშროების წარმოშობიდან 5 (ხუთი) საბანკო დღის ვადაში აცნობებს ბანკს აღნიშნულის თაობაზე და იმ ზომების შესახებ, რომელსაც იგი იღებს ზემოთ ხსენებული გარემოებების აღმოსაფხვრელად.
· სრულად დაიცავს შრომის უსაფრთხოების წესებსა და ნორმებს საქართველოში მოქმედი კანონმდებლობის შესაბამისად.

